
			Către,
				BIROUL PERMANENT AL
				CAMEREI DEPUTAȚILOR

			

                 Vă înaintăm alăturat raportul comun asupra proiectului de Lege privind aprobarea Ordonanţei de urgenţă a Guvernului nr.179/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, trimis spre dezbatere în fond, în procedură de urgență, Comisiei pentru administrație publică și amenajarea teritoriului, Comisiei pentru industrii și servicii și Comisiei pentru mediu și echilibru ecologic, cu adresa nr.PLx 92/2023 din 20 februarie 2023.

  RAPORT COMUN
asupra proiectului de Lege privind aprobarea Ordonanţei de urgenţã a Guvernului nr.179/2022 pentru modificarea şi completarea Ordonanţei de urgenţã a Guvernului nr.18/2009 privind creşterea performanţei energetice a blocurilor de locuinţe


            În conformitate cu prevederile art.95 și 117 alin.(3) din Regulamentul Camerei Deputaților, republicat, Comisia pentru administrație publică și amenajarea teritoriului, Comisia pentru industrii și servicii și Comisia pentru mediu și echilibru ecologic au fost sesizate spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.179/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, trimis cu adresa nr.           PLx 92 /2023 din 20 februarie 2023.
           Senatul, în calitate de primă Cameră sesizată, a adoptat proiectul de lege în ședința din 15 februarie 2023 în condițiile articolului 76 alineatul (2) din Constituția României, republicată.
	Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) din Regulamentul Camerei Deputaților, republicat. 
	Consiliului Legislativ a avizat favorabil proiectul de ordonanță de urgență cu observații și propuneri, conform avizului nr.1415 din 16 decembrie 2022.

	

	Comisia juridică, de disciplină și imunități a avizat favorabil proiectul de lege conform avizului nr.4c-13/158 din 16 mai 2023.
          Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, astfel încât pentru finanţarea reabilitării termice a blocurilor să fie folosiţi mai mulţi bani din fondurile europene nerambursabile, respectiv 90%, şi mai puţini din bugetele locale sau cele ale asociaţiilor de proprietari. Astfel, proiectul de act normativ are drept finalitate, prin instituirea unor excepții de la cadrul legislativ actual, asigurarea posibilității finanțării unor activități/lucrări de intervenție pentru creșterea performanței energetice a blocurilor de locuințe, pentru perioada de programe 2021 – 2027, inclusiv din fondurile europene nerambursabile aferente Politicii de Coeziune.
	În conformitate cu prevederile art.62 și 64 din Regulamentul Camerei Deputaților, republicat, comisiile au examinat proiectul de lege în ședințe separate.
	Membrii Comisiei pentru industrii și servicii au examinat proiectul de lege în ședințele din 16 mai 2023 și 26 februarie 2024. La ședințele Comisiei pentru industrii și servicii au fost prezenți deputați conform listei de prezență.
	Membrii Comisiei pentru mediu și echilibru ecologic au examinat proiectul de lege în ședința din 12 decembrie 2023. La ședința Comisiei pentru mediu și echilibru ecologic au fost prezenți deputați conform listei de prezență.
	Membrii Comisiei pentru administrație publică și amenajarea teritoriului au examinat proiectul de lege în ședințele din 4 aprilie 2023 și 27 februarie 2024. La ședințele Comisiei pentru administrație publică și amenajarea teritoriului deputații au fost prezenți conform listei de prezență.
	La dezbaterile care au avut loc a participat, în calitate de invitat, în conformitate cu prevederile art.56 și 57 din Regulamentul Camerei Deputaților, republicat, domnul Cristian Haiduc - subsecretar de stat în cadrul Ministerului Dezvoltării, Lucrărilor Publice și Administrației.
	În urma dezbaterilor și a opiniilor exprimate, membrii celor trei comisii au hotărât, cu majoritate de voturi, adoptarea proiectului de Lege privind aprobarea Ordonanţei de urgenţã a Guvernului nr.179/2022 pentru modificarea şi completarea Ordonanţei de urgenţã a Guvernului nr.18/2009 privind creşterea performanţei energetice a blocurilor de locuinţe în forma adoptată de Senat. Amendamentele respinse în urma dezbaterilor se regăsesc în Anexa care face parte integrantă din prezentul raport comun. 





      	În raport de obiectul și conținutul său, proiectul de lege face parte din categoria legilor ordinare.

	Denisa – Elena NEAGU
	Ervin MOLNAR





	Șef serviciu, Nicoleta TOMA
Consilier parlamentar,
Roxana ARDELEANU
	Consilier parlamentar,
Isabela – Patricia ROBE
	Consilier parlamentar, 
Andreea NEGULESCU

Anexa

AMENDAMENTE RESPINSE


	
Nr. crt.
	Text adoptat de Senat
	Amendamente respinse/
autorul amendamentelor respinse
	1. Motivare susţinere amendamente
2. Motivare respingere amendamente
	Camera decizională

	1. 
	LEGE
privind aprobarea Ordonantei de urgenta a Guvernului nr.l79/2022 pentru modificarea și completarea Ordonanței de urgenţă a Guvernului nr.l8/2009 privind creşterea performanţei energetice a blocurilor de locuinţe
	LEGE
privind respingerea Ordonantei de urgenta a Guvernului nr.l79/2022 pentru modificarea și completarea Ordonanței de urgenţă a Guvernului nr.l8/2009 privind creşterea performanţei energetice a blocurilor de locuinţe

Autor: Andi-Gabriel GROSARU, deputat neafiliat

	
1.
2. Respins prin vot
	
Camera Deputaţilor

	2. 
	Articol  unic.- Se aprobă Ordonanta de urgenţă a Guvernului nr.l79  din 19 decembrie 2022 pentru modificarea şi completarea Ordonanţei de urgenţă a Guvernului nr.lS/2009 privind creşterea performanţei energetice a blocurilor de locuinţe, publicată în Monitorul Oficial al României, Partea 1, nr.l226 din 20 decembrie 2022.
	Articol  unic - Se respinge Ordonanta de urgenţă a Guvernului nr.l79  din 19 decembrie 2022 pentru modificarea şi completarea Ordonanţei de urgenţă a Guvernului nr.lS/2009 privind creşterea performanţei energetice a blocurilor de locuinţe, publicată în Monitorul Oficial al României, Partea 1, nr.l226 din 20 decembrie 2022.

Autor: Andi-Gabriel GROSARU, deputat neafiliat

	
1.
2. Respins prin vot
	
Camera Deputaţilor

